Derek Connolly Akan Menulis Skrip Filem Metal Gear Solid
Derek Connolly yang juga penulis lakonlayar untuk filem-filem Jurassic World telah menandatangani kontrak dengan studio Sony untuk menulis filem terbaru Metal Gear Solid. Beliau mungkin akan bekerjasama dengan pengarah Jordan Vogt-Roberts untuk menghasilkan filem ini. Buat masa ini, nama Jordan Vogt dianggap khabar angin sahaja, tetapi berkemungkinan besar beliau akan mengarahkan filem ini. Metal Gear Solid adalah sebuah filem yang diadaptasikan dari sebuah permainan game popular pada penghujung 90an dimana pemain akan memainkan karakter Snake, seorang tentera yang menyusup masuk ke sebuah kemudahan senjata nuklear bagi melumpuhkan ancaman pengganas. Penerbit untuk filem ini adalah Avi Arad, dan maklumat lanjut mengenai filem adaptasi permainan video ini masih tidak diketehaui kerana ia masih dalam peringkat pembangunan. Kami akan bawakan berita mengenai filem ini di masa ke semasa.